EkBass/fiwiki-20250220-pages-articles huggingface dataset:
Mikko Kuparinen (ohjaaja)

Mikko Kuparinen (s. 1979) on suomalainen elokuvaohjaaja. Hän on ohjannut kansainvälisesti palkittuja lyhytelokuvia, tv-sarjoja, sekä mainoksia. Kuparisen tunnetuimmat työt ovat tv-versio Kristian Smedsin kohutusta näytelmästä Tuntematon sotilas, sekä tv-elokuva Mobile Horror, joka pohjautui Juha Jokelan samannimiseen menestysnäytelmään. Mobile Horror oli vuonna 2011 Kultainen Venla -ehdokkaana sekä voitti vuoden parhaalle tv- tai radiofiktiolle myönnetyn Koura-palkinnon. Kuparisen ohjaama Tuuve Aron novelliin pohjautuva lyhytelokuva Sirocco ilmestyi vuonna 2012. Kuparisen ensimmäinen pitkä elokuva Rakkauden rasvaprosentti perustuu Laura Immosen ja Hannamaija Matilan käsikirjoitukseen. Elokuva ilmestyi vuonna 2013. Kuparinen sai vuonna 2015 Montrealin elokuvajuhlilla parhaan ohjaajan palkinnon elokuvasta 2 yötä aamuun.Montrealin elokuvafestivaalin parhaan ohjaajan palkinto suomalaiselle 8.9.2015 Yle.fi Pitkien elokuvien lisäksi Kuparinen ohjaa myös mainoselokuvia Lucy Loves Storiesille. ==Filmografia== ===Elokuvat=== * Rakkauden rasvaprosentti (2013) * 2 yötä aamuun (2015) ===Televisio=== * Tuntematon sotilas (2008) * Mobile Horror (2010) * Huone 301 (2019) * Kansan vihollinen (2022) ===Lyhytelokuvat=== * Vuoteen oma (2004) * Kotivideo (2005) * Iltasatu (2005) * Muuttopäivä (2007) * Totuus vai tehtävä (2008) * Sirocco (2012) ==Lähteet== Luokka:Suomalaiset elokuvaohjaajat Luokka:Vuonna 1979 syntyneet Luokka:Elävät henkilöt
Hertta Jack-Leistén

Hertta Maria Elina Jack-Leistén (9. heinäkuuta 1882 Viitasaari – 5. toukokuuta 1968 Helsinki) oli suomalainen näyttelijä, lausunnanopettaja ja näytelmäkirjailija. ==Elämä ja ura== Jack-Leisténin vanhemmat olivat varatuomari Johan Rudolf Richard Jack ja Selma Lovisa Ståhlberg. Hän oli naimisissa 1916–1935 teatterinjohtaja ja näyttelijä Topo Leistelän (sukunimi aik. Leisten) kanssa. Liitto päättyi avioeroon. Käytyään Kuopion Suomalaisen tyttökoulun ja kauppakoulun Jack-Leistén työskenteli Kuopion lääninhallituksessa. Näyttämöuransa hän aloitti Suomalaisessa Maaseututeatterissa 1910–1911. Vuosina 1911–1912 Jack-Leistén oli mukana Ida Aalbergin kiertueella, minkä jälkeen hänellä oli useita teatterikiinnityksiä: Suomalainen Maaseututeatteri 1913–1914, Komedia-Teatteri 1914–1916, Kansan Näyttämö 1916–1918, Ida Aalberg-Teatteri 1918–1919, Vapaa Näyttämö 1919–1920 ja Viipurin Näyttämö 1920–1925. Vuosina 1925–1926 Jack-Leistén otti osaa Markus Raution kiertueeseen, jonka jälkeen hänen uransa jatkui lähinnä teatterivierailuin.Kotimaisia näyttämötaiteilijoita sanoin ja kuvin, s. 103 ja 104Teatterin maailma 1965, s. 187 ja 188 Jack-Leisténin näyttämötehtäviä olivat muun muassa Martta (näytelmässä Nummisuutarit), Louhi (Lemmin poika) ja Herrojen Eeva (Kihlaus). Näytelmässä Lea hän tulkitsi nimiroolin. Daniel Hjortissa Jack-Leistén teki Katrin ja Ebba Stenbockin roolit. Hertta Jack- Leistén näytteli sivuosia useissa suomalaisissa elokuvissa vuosina 1934–1948 (muun muassa Minä ja ministeri, Tuomari Martta, Varastettu kuolema, Miehen tie, Herra Lahtinen lähtee lipettiin). == Teoksia == * Ilomäkeläisiä : 3-näytöksinen näytelmä. 1934-1935 * Uusi herra : 3-näytöksinen huvinäytelmä. 1941 * Hän oli kaupungista : yksinäytöksinen huvinäytelmä. Opintotoiminnan keskusliitto, Helsinki 1949 == Lähteet == * Hertta Jack-Leistén SKS:n kirjailijamatrikkelissa (Arkistoitu versio) * Pohjoissavolaisen kaunokirjallisuuden bibliografia (Arkistoitu versio) * EloNet : Hertta Leisténin tiedot *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 *Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950 *Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965 === Viitteet === Luokka:Suomalaiset näyttelijät Luokka:Suomalaiset näytelmäkirjailijat Luokka:Vuonna 1882 syntyneet Luokka:Vuonna 1968 kuolleet
Love Generation

Love Generation voi tarkoittaa seuraavia: * Love Generation, ruotsalainen yhtye * "Love Generation", Bob Sinclarin kappale
Matti Kantola

Jouko Matti Kantola (21. maaliskuuta 1936 Kuopio – 11. helmikuuta 1968 Juva) oli suomalainen kansakoulunopettaja ja kirjailija. Kantolan vanhemmat olivat Aleksander Kantola ja Elli Sofia Miettinen. Hän oli naimisissa vuodesta 1957 Alli Eine Mirjam Mäkisen kanssa. Kantolan ainoaksi jääneen urheiluaiheisen romaanin Jälkipeli päähenkilönä oli jalkapalloilija avioliitto- ja alkoholiongelmineen. == Teoksia == * Jälkipeli : romaani. Weilin + Göös, Helsinki 1966 == Lähteet == * (Käyttäjätunnuksella) * Pohjoissavolaisen kaunokirjallisuuden bibliografia * Kirjasampo.fi : Aarne Laurilan arvostelu Kantolan romaanista, Arvosteleva kirjaluettelo 7/1966 Luokka:Suomalaiset opettajat Luokka:Suomalaiset kirjailijat Luokka:Vuonna 1936 syntyneet Luokka:Vuonna 1968 kuolleet
Finkelsteinin testi

Finkelsteinin testi on testi, jota käytetään diagnosoimaan De Quervainin jännetuppitulehdus. Testissä peukalo sijoitetaan suljettuun nyrkkiin ja rannetta taivutetaan sivusuunnassa alaspäin niin, että pikkurilli osoittaa alaspäin. Mikäli testi aiheuttaa potilaalle voimakasta kipua, on tulos todennäköisesti positiivinen. Testin keksi yhdysvaltalainen Harry Finkelstein, joka kuvaili sen vuonna 1930. == Lähteet == Luokka:Diagnostiset tutkimukset
Lauri Puranen

Lauri Tapio Puranen (s. 22. maaliskuuta 1959 Hämeenlinna) on suomalainen kenraalimajuri evp., ilmavoimien entinen komentaja ja puolustusministeriön strategisten hankkeiden koordinaattori. Hän valmistelee Hornetien korvaamista HX-hävittäjähankkeen ohjelmajohtajana. Puranen suoritti yleisesikuntaupseeritutkinnon vuonna 1995. Hänet ylennettiin prikaatikenraaliksi 2008. Hän työskenteli heinäkuusta 2011 helmikuuhun 2012 Puolustusvoimien logistiikkapäällikkönä. Puranen ylennettiin kenraalimajuriksi 1. maaliskuuta 2012, kun hän aloitti tehtävänsä ilmavoimien komentajana 1. maaliskuuta 2012 – 31. maaliskuuta 2014. == Ura == Puranen valmistui Kadettikoulusta 1983. Hän on palvellut muun muassa seuraavissa tehtävissä: * Lapin lennostossa ohjaajaupseerina ja lentueen päällikkönä * Satakunnan lennostossa operaatiopäällikkönä * puolustusvoimien Pääesikunnan operatiivisen osaston vanhempana osastoesiupseerina 1997–2002 * maavoimien ilmailuosaston osastopäällikkönä 2002–2005 * Lapin lennoston komentajana 2005–2009 * Pääesikunnan johtamisjärjestelmäpäällikkönä 2008 * esikuntapäällikkönä Ilmavoimien esikunnassa 2009–2011 * Pääesikunnan logistiikkapäällikkönä 2011–2012 * Ilmavoimien komentajana 2012–2014 == Yksityiselämä == Puranen on naimisissa ja hänellä on kolme aikuista lasta. Hänen puolisonsa isä on urheilutoimittaja Anssi Kukkonen.Arto Nyberg Yle Areena, Yleisradio == Lähteet == Luokka:Suomen ilmavoimien komentajat Luokka:Suomalaiset kenraalit Luokka:Vuonna 1959 syntyneet Luokka:Elävät henkilöt
Isohierakka

Isohierakka (Rumex hydrolapathum) on monivuotinen hyvin kookkaaksi kasvava hierakoiden sukuun kuuluva tatarkasvi. == Ulkonäkö == Isohierakka kasvaa 1–2,5 metriä korkeaksi. Sen tyvilehdet ovat pitkiä ja suikeita, pituudeltaan 30–100 senttimetriä. Laji voi risteytyä tylppöhierakan (Rumex obtusifolius) kanssa. Isohierakka muistuttaa Suomessa laajalti esiintyvää vesihierakkaa (Rumex aquaticus). == Levinneisyys == Isohierakkaa esiintyy lähes koko Euroopassa, pois lukien Islanti ja Portugali. Euroopan lisäksi se esiintyy Turkissa ja Kaukasiassa.Euro+Med Plantbase – the information resource for Euro- Mediterranean plant diversity: Rumex hydrolapathum Viitattu 23.10.2021. === Isohierakka Suomessa === Isohierakka kasvaa Suomessa harvinaisena maan eteläisimmässä osassa, runsaimpana Satakunnassa. == Lähteet == == Aiheesta muualla == * Suomen Lajitietokeskus: Isohierakka (Rumex hydrolapathum) * LuontoPortti: Isohierakka (Rumex hydrolapathum) Luokka:Hierakat
Tylppöhierakka

Tylppöhierakka eli tylppälehtihierakka (Rumex obtusifolius) on hierakoiden sukuun kuuluva monivuotinen, nimensä mukaan tylppälehtinen tatarkasvi. == Ulkonäkö ja koko == thumb|vasen|200px|Tylppöhierakan lehtiä. Tylppöhierakka kasvaa 50–150 senttimetriä korkeaksi. Sen ruusukelehtien lapa on 8–25 cm pitkä, 4–12 cm leveä, melkein sileä, herttatyvinen ja tylppäkärkinen. Pohjoismaissa tavataan kolme eri tylppöhierakan alalajia, jotka eroavat toisistaan hedelmäverhiön muodon ja karvaisuuden mukaan. == Lähteet == Luokka:Hierakat
Herttapiippuruoho

Herttapiippuruoho eli piippuruoho (Aristolochia clematitis) on piippukukkiin eli piippuköynnöksiin kuuluva monivuotinen ruoho, joka kasvaa alkuperäisenä Keski-Euroopassa. Se on keskiaikainen rohdoskasvi. Saksassa 1950-luvulla myyntiin tullut Frauengold juoma sisälsi piippuruohouutetta ja se kiellettiin 1981. == Ulkonäkö ja koko == Herttapiippuruohon maavarsi on suikertava ja puutunut. Sen pysty, polveilevasti mutkainen varsi kasvaa 30–110 senttimetriä korkeaksi. Pitkäruotiset, muodoltaan tylpän herttamaiset lehdet ovat kooltaan 5–10 cm. Herttapiippuruohon kukat kasvavat lehtihangoissa 2–8 kukan ryhminä. Kukkien vaaleankeltainen teriö on 2–3 cm pitkä, torvimainen ja käyrä. Hedelmä on monisiemeninen kota. Pohjoismaissa laji tekee siemeniä harvoin. == Myrkyllisyys == Herttapiippuruoho sisältää aristolokkiahappoa, joka aiheuttaa virtsateiden syöpää. == Lähteet == * * === Viitteet === == Aiheesta muualla == * Suomen Lajitietokeskus: Aristolochia clematitis thumb|vasen|220px|Herttapiippuruohon kukkia. Luokka:Piippukukat
Formula Enterprise

Formula Enterprise (tunnetaan myös nimellä Formula SCCA) on yhdysvalloissa ajettava formulasarja. Sarja perustettiin vuonna 2008. Sarjassa ajetaan SCCA Enterprisesin tuottamilla autoilla ja mm Mazda MZR:n moottoreilla. Sarja on osa Sports Car Club of America-organisaatiota. Sarjan mestaruuden ovat voittaneet Mark Eaton, Sean Rayhall, Brandon Aleckson ja Scott Rettich. Luokka:Formula-sarjat
Pyörösiipi

Pyörösiipi (Thumatha senex) on vaatimattoman näköinen, kosteiden paikkojen yöperhonen. == Koko ja ulkonäkö == Yleensä värikkäiden siilikkäiden joukossa pyörösiipi on hyvin vaatimaton ilmestys. Se on pieni perhonen, jonka etusiivet ovat pituuteensa nähden leveät ja hyvin pyöreäkärkiset. Koiraan siipien väri on kellanruskea, naaraan harmaanruskea. Sisempi ja ulompi poikkiviiru erottuvat huonosti, mutta niiden kohdalla siipisuonilla on tummat täplät. Etusiivessä on tumma, pyöreä keskitäplä, jonka kohdalla siiven poikki saattaa erottua harmahtava keskivarjo. Takasiivet ovat vaaleammat ja niissä on pienempi tumma keskitäplä. Molempien siipiparien reunaripset ovat siipisuonten kohdalta tummat, muuten vaaleat. Siipisuomut ovat harvassa, joten siivet ovat kauttaaltaan läpikuultavat. Lepäävä perhonen pitää siipiä kattolaskuisesti ruumiin sivuilla. Naaraan takaruumis levenee voimakkaasti kärkeä kohti. Siipiväli koiraalla 15-18 mm ja naaraalla 15-22 mm.http://www2.nrm.se/en/svenska_fjarilar/t/thumatha_senex.htmlhttp://www.ukmoths.org.uk/show.php?id=1305Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 332-333. Hieman samannäköinen laji on kalvosiipi (Nudaria mundana). == Levinneisyys ja lentoaika == Pyörösiipeä tavataan Britteinsaarilta Keski-Eurooppaan ja Balkanin kautta Turkkiin, Kaukasukselle ja Uralille. Laji puuttuu Iberian niemimaalta ja suuresta osasta Välimeren rannikkoa. Suomessa sitä tavataan Etelä-Lappiin saakka. Perhoset lentävät yhtenä sukupolvena heinäkuun alusta elokuun alkuun.Perhoswiki == Elinympäristö ja elintavat == Pyörösiipeä tavataan kosteilla niityillä, soilla ja kosteikoissa. Perhoset aloittavat lentonsa hämärän laskeuduttua ja jatkavat yön pimenemiseen. Lämpiminä öinä lento voi jatkua keskiyöhön. Naaraat lepäävät kasveilla ja houkuttelevat matalalla lenteleviä koiraita luokseen. Molemmat sukupuolet tulevat valolle, mutta sinne tulee naaraita jonkin verran vähemmän. Imukärsä on surkastunut, eikä perhonen nauti ravintoa.http://www.nhm.uio.no/fakta/zoologi/insekter/norlep/arctiidae/senex.html Naaras munii varsin pienen määrän munia, jotka se asettelee pieniksi ryhmiksi alustalle käyttäen takaraajojaan apunaan. Kuhunkin munaan tarttuu suojaavia karvoja naaraan takaruumiin kärkiosan tupsusta. Munat kuoriutuvat elo- syyskuussa ja toukat siirtyvät lyhyen ruokailukauden jälkeen talvilevolle. Toukat ovat aktiivisia enimmäkseen öisin ja ovat täysikasvuisia touko-kesäkuun vaiheessa. Kotelo sijaitsee löyhässä kotelokopassa kiven alla tai oksan alapinnalla. Kotelovaihe kestää noin neljä viikkoa. == Ravintokasvi == Toukkien ravintoa luonnossa ei tunneta tarkoin, mutta ilmeisesti ne elävät syöden jäkäliä ja sammalia, erityisesti huopanahkajäkälää (Peltigera canina). == Lähteet == == Aiheesta muualla == * Suomen Perhoset: Pyörösiipi * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Fabian Rießle

Fabian Rießle (s. 18. joulukuuta 1990 Freiburg im Breisgau) on saksalainen uransa lopettanut yhdistetyn hiihtäjä. Hän edusti seuratasolla SZ Breitnauta. Val di Fiemmen MM-kilpailuissa 2013 Rießle sijoittui normaalimäen Gundersen- kilpailussa 24:nneksi Sotšin olympialaisissa 2014 hän voitti suurmäen kilpailussa pronssia, joukkuekilpailussa hopeaa ja oli normaalimäen kilpailussa kahdeksas. Falunin MM-kilpailuissa 2015 hän voitti joukkuekilpailussa kultaa sekä sijoittui normaalimäen Gundersen-kilpailussa yhdeksänneksi ja suurmäen vastaavassa kilpailussa 12:nneksi. Lahden MM- kilpailuissa 2017 hän voitti joukkuekultaa sekä oli normaalimäen Gundersen- kilpailussa neljäs ja suurmäessä kuudes. Pyeongchangin olympialaisissa 2018 hän saavutti kultaa joukkuekilpailussa, hopeaa suurmäen ja 10 kilometrin hiihdon kilpailussa https://yle.fi/urheilu/3-10084407 ja oli seitsemäs normaalimäen Gundersen-kilpailussa. Seefeldin MM-kilpailuissa 2019 hän voitti kultaa parisprintissä ja hopeaa joukkuekilpailussa. Suurmäen Gundersen- kilpailussa hän sijoittui seitsemänneksi ja normaalimäen Gundersen-kilpailussa 17:nneksi. Oberstdorfin MM-kilpailuissa 2021 Rießle saavutti hopeaa joukkuekilpailussa ja sijoittui Gundersen-kilpailuissa suurmäessä viidenneksi ja normaalimäessä kuudenneksi. Parisprintissä hän saavutti pronssia. Nuorten maailmanmestaruuskilpailuissa hän on voittanut kolme mitalia: vuonna 2009 pronssia sekä sprintistä että viestistä ja vuonna 2010 kultaa viestistä. Rießle osallistui maailmancupiin ensimmäistä kertaa kaudella 2008-2009\. Hän on voittanut urallaan yhdeksän osakilpailua: Lillehammerin ensimmäisen kilpailun joulukuussa 2015, Chaux-Neuven toisen kilpailun tammikuussa 2016 ja 2017, Lahden jälkimmäisen kilpailun helmikuussa 2016 ja tammikuussa 2017, Ramsaun jälkimmäisen kilpailun joulukuussa 2017 sekä Trondheimin jälkimmäisen ja Klingenthalin molemmat kilpailut maaliskuussa 2018. Lisäksi hän on sijoittunut neljätoista kertaa toiseksi ja 30 kertaa kolmanneksi. Rießle on sijoittunut henkilökohtaisissa kilpailuissa urallaan kolmen parhaan joukkoon 53 kertaa, mikä on yhdenneksitoista eniten kaikkien aikojen tilastossa. Maailmancupin kokonaiskilpailussa hän oli kolmas kausilla 2015–2016 ja 2017–2018, neljäs kaudella 2014–2015, 2016–2017 ja 2020–2021, viides kaudella 2019–2020 sekä kahdeksas kaudella 2018–2019. == Lähteet == == Aiheesta muualla == Luokka:Saksalaiset yhdistetyn hiihtäjät Luokka:Saksalaiset olympiavoittajat Luokka:Vuonna 1990 syntyneet Luokka:Elävät henkilöt
Kalvosiipi

Kalvosiipi (Nudaria mundana) on vaatimattoman näköinen, pieni siilikäslaji. Kalvosiipi on taantunut ja se luokitellaan Suomessa silmälläpidettäväksi. == Koko ja ulkonäkö == Pieni, vaalea perhonen, jonka siipiväli on koiraalla 7-20 mm ja naaraalla 18-23 mm. Siivet ovat hyvin läpikuultavat, lähes läpinäkyvät ja hieman helmiäishohtoiset. Siipien väri vaihtelee harmahtavanvalkoisesta vaaleanharmaaseen ja etusiiven poikki kulkee kaksi sumeaa, harmaata poikkijuovaa. Juovien väliin jää sumea, tummanharmaa täplä. Takasiivet ovat vaaleanharmaat ja kuviottomat. Ruumis on vaaleanharmaa, naaraalla hieman koirasta rotevampi.http://www2.nrm.se/en/svenska_fjarilar/n/nudaria_mundana.htmlhttp://www.ukmoths.org.uk/show.php?id=414Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 329-331http://www.nhm.uio.no/fakta/zoologi/insekter/norlep/arctiidae/mundana.html == Levinneisyys ja lentoaika == Kalvosiipi on eurooppalainen laji, jonka elinalue ulottuu Iberian niemimaalta, Britteinsaarilta ja Välimeren pohjoisrannikolta Keski-Euroopan kautta Etelä-Venäjälle ja Mustallemerelle. Suomessa sitä on tavattu harvakseltaan jopa Kemin korkeudelle saakka, mutta pääasiassa havainnot painottuvat etelään. Perhoset lentävät yhtenä sukupolvena kesäkuun lopusta heinäkuun lopulle.http://www.insects.fi/Lepidoptera/Arctiidae/Nudaria/mundana/Nudaria%20mundana.htm == Elinympäristö ja elintavat == Perhonen on lämpimien ja aurinkoisten lehtimetsien sekä pensasmaiden laji. Elinympäristöä on erityisesti kulttuuriympäristöt, kuten vanhat puistot tai hautausmaat, joissa on kiviaitoja, kellareita tai muita kivipintoja, joilla kasvavaa jäkälää toukat syövät. Laji lentää muutamien metrien korkeudella maanpinnasta. Perhoset aloittavat lennon iltahämärässä ja jatkavat keskiyöhön. Molemmat sukupuolet tulevat valolle, mutta naaraita saapujista on vain pieni osa. Naaras munii pienen määrän munia, jotka se laskee pieninä ryhminä kiville tai kuorenrakoihin. Munat kuoriutuvat noin 10 päivän kuluttua ja toukat kasvavat hitaasti, kunnes siirtyvät talvilevolle. Keväällä toukat syövät sekä päivällä että yöllä ja ovat täysikasvuisia touko-kesäkuun vaihteessa. Koteloituminen tapahtuu miltei läpinäkyvän kotelokopan sisään. Toukkanahan pitkät karvat sojottavat kotelokopan läpi. Kotelovaihe estää 2-3 viikkoa. == Ravintokasvi == Toukka syö puiden oksilla kasvavia viherleviä sekä kivillä kasvavia jäkäliä, esimerkiksi karpeita (Parmelia). == Lähteet == == Aiheesta muualla == * Suomen Perhoset: Kalvosiipi * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Sitruunasavikka

Sitruunasavikka (Dysphania ambrosioides) on tuoksusavikoiden sukuun kuuluva yksivuotinen, tuoksuva kasvilaji. Se kasvaa alkuperäisenä trooppisessa Amerikassa. Pohjoismaissa se on hyvin harvinainen, satunnainen tulokaskasvi. == Ulkonäkö ja koko == Sitruunasavikka kasvaa 25–60 senttimetriä korkeaksi. Koko kasvi on tahmea ja nystyinen mutta ei jauhoinen. Lehdet ovat vihreät, soikean–suikean muotoiset ja laidaltaan ehyet tai isohampaiset. Sitruunasavikan kukat ovat hyvin pieniä ja vihertäviä muiden savikoiden tapaan ja ne sijaitsevat tiheästi varren kukintohaaroissa, jotka ovat lehtien mittaiset. == Lähteet == == Aiheesta muualla == * Kasviatlas: Sitruunasavikka (Dysphania ambrosioides) Suomessa. * ITIS: Dysphania ambrosioides * United States Department of Agriculture (USDA): Chenopodium ambrosioides * Flora of North America: Dysphania ambrosioides * Dr. Duke's Phytochemical and Ethnobotanical Databases: Chenopodium ambrosioides * Centre for Agriculture and Biosciences International (CABI): Dysphania ambrosioides (Mexican tea) Luokka:Revonhäntäkasvit
Marcel Mathis

Marcel Mathis (s. 24. joulukuuta 1991) on itävaltalainen alppihiihtäjä. Hän edustaa seuratasolla SV Hohenems-Vorarlbergiä. Mathis kuului joukkuekilpailun maailmanmestaruuden voittaneeseen Itävallan joukkueeseen Schladmingissa 2013. Lisäksi hän oli kolmastoista suurpujottelussa. Mathis teki debyyttinsä maailmancupissa kevättalvella 2010, ja sai ensimmäiset pisteensä kaudella 2011-2012, jolloin hän myös sai uransa ensimmäiset palkintopallisijoituksensa, kolmannet tilat Banskon ja Schladmingin suurpujotteluista. Hän on voittanut kaksi osakilpailua Euroopan cupissa, johon hän osallistui ensimmäistä kertaa vuonna 2009. == Lähteet == == Aiheesta muualla == * Mathisin kotisivut Luokka:Itävaltalaiset alppihiihtäjät Luokka:Vuonna 1991 syntyneet Luokka:Elävät henkilöt
Katja Požun

thumb|right|200px|Požun vuonna 2012 Katja Požun (s. 7. huhtikuuta 1993 Trbovlje) on slovenialainen mäkihyppääjä. Hänen seuransa on SK Zagorje-Ytong. Požun on voittanut Continental Cupissa yhden osakilpailun ja sijoittunut kerran kolmanneksi. Hän on päässyt maailmancupissa palkintopallille kaksi kertaa, sijoituttuaan kolmanneksi Hinzenbachin osakilpailussa helmikuussa 2012 ja toiseksi Holmenkollenilla maaliskuussa 2014. Požun saavutti nuorten MM- kilpailuista pronssia henkilökohtaisesta kisasta vuonna 2008 ja joukkuemäestä vuoden 2012 kisoissa. Vuonna 2013 hän sai kultaa joukkuemäessä ja pronssia henkilökohtaisessa kilpailussa. Predazzon Universiadeissa 2013 hän voitti henkilökohtaisen kilpailun ja sai pronssia sekajoukkuekilpailussa. Sotšin olympialaisissa 2014 hän oli 11:s. == Lähteet == Luokka:Slovenialaiset mäkihyppääjät Luokka:Vuonna 1993 syntyneet Luokka:Elävät henkilöt
Hanhentatar

Hanhentatar (Persicaria maculosa) on kosteikkotattarien eli ukontattarien sukuun kuuluva yksivuotinen kasvilaji. == Ulkonäkö ja koko == Hanhentatar kasvaa 10–60 senttimetriä korkeaksi. Se muistuttaa paljon ukontatarta. Kasvin lehdet ovat suikeat ja niiden keskellä on usein musta täplä. Hanhentattaren kukintona on tiheä tähkä. Kukkien kehä on yleensä punainen, harvoin valkoinen. == Hanhentatar Suomessa == Suomessa hanhentatar on harvinainen tai melko harvinainen. Sitä on tavattu Oulun korkeudelle asti sekä vielä Inarin Lapista. Aivan Etelä-Suomessa laji on muinaistulokas, muuten uustulokas. Hanhentatar kasvaa esimerkiksi ojissa, lätäköissä ja rannoilla. == Lähteet == == Aiheesta muualla == * Kasviatlas 2022: Hanhentattaren levinneisyys Suomessa. * LuontoPortti: Hanhentatar (Persicaria maculosa) * ITIS: Persicaria maculosa * United States Department of Agriculture (USDA): Polygonum persicaria * Flora of China: Polygonum persicaria Luokka:Kosteikkotattaret
Seljat

Seljat (Sambucus) on suku tesmayrttikasvien heimossa. Sukuun kuuluu 22 lajia. == Kuvaus == Seljat ovat kesävihantia, yksikotisia ja piikittömiä pensaita. Lehdet kasvavat vastakkain ja lehtilapa on parilehdykkäinen ja päätöparinen. Lehdykät ovat pitkäsuippuisia ja sahalaitaisia. Kukinto on huiskilo ja pienet kukat kaksineuvoisia. Teriö on valkoinen tai vihertävänvalkoinen, ratasmainen ja viisiliuskainen. Hedelmä on 3–5-siemeninen marja. == Käyttö == Siemenet ovat myrkyllisiä. Jos kuitenkin siemenet poistetaan, mustaseljan marjoista voidaan tehdä mehua. == Lajeja == *Sambucus africana – afrikanselja *Sambucus canadensis – kanadanselja *Sambucus ebulus – ruohoselja *Sambucus lanceolata – madeiranselja *Sambucus latipinna – koreanselja *Sambucus nigra – mustaselja ** subsp. cerulea (syn. S. cerulea) – siniselja *Sambucus palmensis – kanarianmustaselja *Sambucus racemosa – terttuselja ** subsp. sieboldiana (syn. S. sieboldiana) – japaninterttuselja == Lähteet == == Aiheesta muualla == * Suomen Lajitietokeskus: Seljat (Sambucus) * Kassu – Kasvien suomenkieliset nimet: Seljat (Sambucus) * Funet: Seljat (Sambucus) * Coloria.net: Värjäys, Seljat (Sambucus) * ITIS: Sambucus * United States Department of Agriculture (USDA): Sambucus * Flora of China: Sambucus * Luokka:Seulonnan keskeiset artikkelit
Nallikari Beach Soccer

Nallikari Beach Soccer (NBS) on beachfutis-turnaus, joka pelataan seuraavan kerran 29.-30.6.2018 Oulun Nallikarissa. Turnaus pelattiin ensimmäisen kerran kesällä 2010. Tapahtuma on tuonut järjestettäessään yhteen vuosittain noin 500 pelaajaa ja 2500 katsojaa Nallikarin hiekoille kasvaen tasaisesti vuosittain. Ottelut pelataan naisten, miesten (kilpa & harraste) ja firmasarjassa. Tapahtuma-alueelle on vapaa pääsy. Turnausta järjestää 2018 vuonna Tervarit Juniorit ry. Ensimmäisten turnausten takana oli Kajaanin Intotalon yrittäjätiimi. Tämän jälkeen turnaus siirtyi oululaisen jalkapallojoukkue JS Herculesin alle. == NBS-säännöt == \- Kentällä maalivahti ja neljä kenttäpelaajaa, 1+4 -Joukkueessa max. 11 pelaajaa -Kentän koko 30m x 20m (Nallikarin kiinteä kenttä hieman isompi) -Peliaika 2 x 12min -Varsinaisen peliajan jälkeen tasatilanteessa pudotuspelit siirtyvät suoraan rangaistuspotkukilpailuun -Pelaaja saa edustaa vain yhtä joukkuetta turnauksessa == Sarjat == -Miesten kilpasarja -Miesten harrastesarja -Naisten sarja -Firmasarja (naiset ja miehet) == Nallikari Beach Soccer historiaa == -2010 -2011 -2012 -2014 -2015 -2016 Vuonna 2013 turnaus jouduttiin perumaan Nallikarin rannan kunnostustöiden vuoksi. Vuonna 2017 turnaus jouduttiin perumaan järjestäjien aikataulujen vuoksi. ==Aiheesta muualla== *http://www.beachsoccer.fi/ Luokka:Beachfutiskilpailut Luokka:Oulun urheilutapahtumat
Peking Daxingin kansainvälinen lentoasema

Peking Daxingin kansainvälinen lentoasema () on lentoasema Kiinan pääkaupungissa Pekingissä. Kaupungin kolmas lentoasema on rakennettu Daxingin alueelle noin 50 kilometrin päähän Tiananmenin aukiosta, kaupungin poliittisesta keskuksesta. Kentällä on alussa neljä kiitotietä. Lentoasema avattiin 25. syyskuuta 2019. Sen rakennustyöt aloitettiin vuonna 2014, ja työt maksoivat yhteensä 11,5 miljardia dollaria. Parhaimmillaan asemaa oli rakentamassa yli 40 000 työntekijää. Tavoitteena on, että asemaa käyttäisi vuonna 2025 noin 72 miljoonaa matkustajaa ja sen kautta kuljetettaisiin 2 miljoonaa tonnia rahtia. Finnair aloitti lennot Helsingistä Peking Daxingiin kolmella vuorolla viikossa 3. marraskuuta 2019 alkaen Airbus A330-300 -koneilla. Terminaalirakennuksen on suunnitellut arkkitehti Zaha Hadid. Rakennuksessa on nähtävissä monia Hadidille ominaisia piirteitä, kuten pyöreitä muotoja ja parabolisia kaaria. Kiinalaisessa mediassa rakennus ristittiin nopeasti ”meritähdeksi” sen viiden sakaran takia. Hadid itse kuvaili suunnitelmaansa kiinalaiseksi myyttiseksi linnuksi, fenghuangiksi. ==Katso myös== *Pekingin kansainvälinen lentoasema ==Lähteet== Daxingin lentoasema Luokka:Kiinan lentoasemat
Schmallenberg-virus

Schmallenberg-virus (SBV) on epävirallinen nimitys eräälle Shamonda-virukselle sukua olevalle, orthobunyaviruksiin kuuluvalle taudinaiheuttajalle. Virus aiheuttaa naudalle, lampaalle ja vuohelle synnynnäisiä epämuodostumia ja keskenmenoja.New Animal Virus Takes Northern Europe by Surprise, Kai Kupferschmidt, sciencemag.org (AAAS), 13 January 2012, accessed 16 January 2012 Virus vaikuttaa leviävän Culicoides-suvun hyönteisten välityksellä. Virus on nimetty Nordrhein-Westfalenissa, Saksassa sijaitsevan Schmallenbergin kaupungin mukaan - sieltä löydettiin ensimmäinen varmistettu tautitapaus. Virusta on esiintynyt Saksassa myös Ala-Saksissa sekä lisäksi Alankomaissa, Belgiassa, Isossa-Britanniassa, Italiassa, Luxemburgissa, Ranskassa ja Suomessa.http://web.oie.int/wahis/public.php?page=weekly_report_index&admin;=0 Märehtijävirus matkaa kohti pohjoista Yle, 2013 EU ja Friedrich-Loeffler- Institut (Saksassa toimiva eläinlääkintäinstituutti)Schmallenberg Virus: New Orthobunyavirus in cattle ovat luokitelleet viruksen. Viruksen ei toistaiseksi uskota olevan vaarallinen ihmiselleRisk assessment: New Orthobunyavirus isolated from infected cattle and small livestock ─ potential implications for human health, European Center for Disease Prevention and Control, 22 December 2011, accessed 17 January 2012, koska muut vastaavat virukset eivät ole kyenneet tarttumaan ihmiseen. ==Oireet== Schmallenberg- virus ilmenee kahdella tavalla: * Lyhytkestoinen kuume, ripuli, keskenmenot ja maidontuotannon väheneminen. Näitä oireita on ilmennyt lähinnä nautakarjalla silloin, kun tautia levittävät hyönteiset ovat aktiivisia: kesällä ja syksyllä. * Synnynnäiset epämuodostumat lampaalla, vuohella ja naudalla ovat viruksen tyypillisimmät oireet. Monissa tapauksissa emällä ei ole ilmennyt oireita. Näitä tapauksia on ilmennyt erityisesti lampailla joulukuussa. Yleisimmät epämuodostumat olivat: skolioosi, vesipää, artrogrypoosi, pikkuaivojen hypoplasia ja laajentunut kateenkorva.Programa nacional de vigilancia epidemiológica frente al virus de Schmallenberg. Ministerio de Agricultura Alimentación y Medio Ambiente (España), 2012. Consultado el 8 de febrero de 2012 ==Diagnoosi== Eläimestä, jolla ilmenee tyypillisiä oireita, otetaan verinäyte. Kuolleista ja abortoituneista sikiöistä, joilla epäillään virusta, otetaan näytteeksi pala aivoista tai pernasta. Näytteet tutkitaan Friedrich-Loeffler Instituten kehittämällä menetelmällä. ==Lähteet== ==Aiheesta muualla== *Department for Environment, Food and Rural Affairs: Schmallenberg-Virus Luokka:Eläinten virustaudit
Frank Sanders

Franklyn Bonn "Frank" Sanders Jr. (8. maaliskuuta 1949 Saint Paul, Minnesota – 17. helmikuuta 2012 Woodbury, Minnesota) oli yhdysvaltalainen jääkiekkoilija ja olympiamitalisti. Sanders kuului Yhdysvaltain olympiahopeaa Sapporossa 1972 saavuttaneeseen joukkueeseen. Hän pelasi olympiaturnauksessa kuudessa ottelussa, joissa teki yhteensä kolme maalia ja antoi yhden maaliin johtaneen syötön.http://www.sports-reference.com/olympics/athletes/sa/frank-sanders- jr-1.html Jääkiekkoilijanuransa jälkeen pastorina työskennellyt Sanders kuoli haimasyöpään 62-vuotiaana 17. helmikuuta 2012.http://woodbury.patch.com/articles/obituary-rev-franklynn-bonn-sanders-jr == Lähteet == * Frank Sanders, Jr. Biography and Olympic Results Olympics at Sports-Reference.com === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1949 syntyneet Luokka:Vuonna 2012 kuolleet
Ihmistieteet ja filosofia

Ihmistieteet ja filosofia on Panu Raatikaisen vuonna 2004 ilmestynyt kirja ihmistieteitten tieteenfilosofiasta. Teoksen on julkaissut Gaudeamus. == Katso myös == * Ihmistieteet tänään == Lähteet == == Aiheesta muualla == * Sami Pihlström: Ihmistieteitä ihmettelemässä . Tieteessä tapahtuu 4/2004. (PDF) * Jussi Parikka: Ecce homo! Agricola 13.5.2004. * Jyrki Alenius: Ihmisentutkijan aakkoset kuin oppikirjasta. Helsingin sanomat 1.8.2004. * Erkki Hartikainen: Panu Raatikainen loogista empirismiä vastaan . Jumalaton 22.7.2006. Luokka:Kirjat tieteenfilosofiasta Luokka:Suomalaiset filosofian tietokirjat Luokka:Vuoden 2004 kirjat
Ihmistieteet tänään

Ihmistieteet tänään on vuonna 2005 ilmestynyt kirja, jonka ovat toimittaneet Anneli Meurman-Solin ja Ilkka Pyysiäinen. Teoksen ovat julkaisseet Gaudeamus ja Helsingin yliopiston tutkijakollegium. ==Sisällys== * Johdanto / Anneli Meurman-Solin & Ilkka Pyysiäinen * Modernin tieteenkäsityksen varhaishistoria / Virpi Mäkinen * Ihmistieteet : tiedettä vai tulkintaa? / Panu Raatikainen * Miten sosiologinen tieto kohtaa evoluutioteorian? / Anna Rotkirch * Tieteen evoluutio / Petri Ylikoski * Toimijuuden käsitteen dilemmoja / Tuula Gordon * Vastafaktuaalinen päättely ja uuden tiedon mahdollisuus / Raimo Väyrynen * Kun tapasin noidan kapakassa : kuviteltuja keskusteluja kulttuurihistoriasta / Anu Korhonen * Kevyttä huimausta? : Väri diskurssina, taidehistoria ideologiana / Harri Kalha * Historiallisen tiedon kasvu ja edistys / Juha Sihvola * Kristinusko keksii juutalaisuuden / Matti Myllykoski * Lähdeaineistot ja antiikintutkimus / Mika Kajava * Septuagintan kääntäjien jäljillä / Anneli Aejmelaeus * Tiedon rakentuminen kielitieteessä / Anneli Meurman-Solin * Tieteen uusi aluevaltaus : tajunnan tiede / Dan Lloyd * Kognitiivisen uskontotieteen haaste / Ilkka Pyysiäinen * Ihmisaivot tiedonkäsittelijänä : esimerkki tieteidenvälisyyden mahdollisuuksista / Teija Kujala. == Lähteet == == Aiheesta muualla == * Jyrki Alenius: Neuroneita ja aristotelista tragediaa. Helsingin Sanomat 11.10.2005. * Matti Kamppinen: Kultapossukerhon voimannäyte – vai epätasainen kooste ihmistieteistä? Tieteessä Tapahtuu 8/2005. (PDF) * Panu Raatikainen: Ihmistieteet – tiedettä vai tulkintaa? Ihmistieteet tänään -kirjassa ilmestynyt artikkeli. (doc) Luokka:Kirjat tieteenfilosofiasta Luokka:Suomalaiset tietokirjat Luokka:Vuoden 2005 kirjat
H. P. Maya

Heinz Peter Maya (21. elokuuta 1944 Villach, KärntenHübners Who is who in Österreich, viitattu 27.2.2012 – 22. helmikuuta 2012ORF-Online: Künstler H. P. Maya verstorben; viitattu 27.2.2012) oli itävaltalainen taiteilija. Heinz Peter Maya opiskeli Graz Bundesgewerbeschulessa ja Rudolf Szyszkowitzin maalauksen mestariluokassa. Hän kävi opintomatkalla Roomassa ja Münchenissä. Maya matkusteli lisäksi Euroopassa, Afrikassa (Sahara) ja Yhdysvalloissa.Website von H. P. Maya , viitattu 27.2.2012 Maya toimi vuosia Kärntenin taideyhdistyksessä. Vuodesta 1986 hän toimi 24 vuotta Ingeborg- Bachmann-Preisin näyttämösuunnittelijana. Hänen teoksiaan on useissa museoissa ja taidekokoelmissa, esimerkiksi Albertina, Wolfgang-Gurlitt-Museumisa Linzissä, Kärntner Landesgaleriessa ja Museum Bochum. == Lähteet== == Aiheesta muualla== * * Bachmannpreis: Seit 23 Jahren gestaltet der Kärntner Künstler H. P. Maya die Bühnenbilder Luokka:Itävaltalaiset taidemaalarit Luokka:Lavastajat Luokka:Vuonna 1944 syntyneet Luokka:Vuonna 2012 kuolleet
Mustapoppeli

Mustapoppeli (Populus nigra) on isokokoinen, pitkäikäinen lehtipuu. Se voi elää 250- tai jopa 300-vuotiaaksi. Puu voi kasvaa 35 metriä korkeaksi, ja sen lehvästö voi olla 20 m leveä. Mustapoppelista on kolme alalajia, jotka eroavat toisistaan lähinnä karvaisuudeltaan.Populus nigra (Black or water poplar) Natural History Museum == Lajikkeita == Mustapoppelin tunnettuja lajikkeita ovat: * 'Charkowiensis' – harkovanpoppeli * 'Italica' – italianpyramidipoppeli tai pyramidipoppeli * 'Petrowskiana' – tsaarinpoppeli * 'Plantierensis' – englanninpyramidipoppeli * 'Rasumowskiana' – ruhtinaanpoppeli == Tuholaiset == Mustapoppelin kasvinsyöjiä ovat ainakin seuraavat: puuntuhooja (Cossus cossus), raitakärsäkäs (Cryptorhynchus lapathi), Paranthrene dollii, pallokalvaja (Plagiodera versicolora) ja runkohaapsanen (Saperda carcharias).Centre for Agriculture and Biosciences International (CABI): Populus nigra (black poplar) == Lähteet == == Aiheesta muualla == * Suomen Lajitietokeskus: Mustapoppeli (Populus nigra) * JSTOR Global Plants: Populus nigra * Integrated Taxonomic Information System (ITIS): Populus nigra * United States Department of Agriculture (USDA): Populus nigra * Flora of China: Populus nigra * Dr. Duke's Phytochemical and Ethnobotanical Databases: Populus nigra Luokka:Haavat ja poppelit
Suomi talviolympialaisissa 1994

Suomi saavutti Lillehammerin talviolympialaisista 1994 kuusi mitalia, joista yksi oli hopeaa ja viisi pronssia. Kisojen mitalitilastossa Suomi sijoittui 16:nneksi. Suomi jäi Lillehammerissa toisen kerran olympiahistoriansa aikana ilman kultamitalia, edellisen kerran näin tapahtui Sapporossa 1972. Ensimmäistä kertaa Suomen joukkueeseen ei kuulunut pikaluistelijoita, ja mäkihyppääjät eivät yltäneet mitaleille, mikä tapahtui edellisen kerran vuonna 1976.http://www.noc.fi/olympiahistoria/kisatilastot/1994_lillehammer/ Suomen mitalit tulivat yhtä lukuun ottamatta maastohiihdosta. == Mitalistit == === Hopeaa === * Mika Myllylä – maastohiihto, miesten 50 km (p) === Pronssia === * Marja-Liisa Kirvesniemi – maastohiihto, naisten 5 km (p) * Marja-Liisa Kirvesniemi – maastohiihto, naisten 30 km (p) * Mika Myllylä – maastohiihto, miesten 30 km (v) * Jari Isometsä, Harri Kirvesniemi, Mika Myllylä ja Jari Räsänen – maastohiihto, miesten 4×10 km viesti * Mika Alatalo, Raimo Helminen, Erik Hämäläinen, Timo Jutila, Sami Kapanen, Esa Keskinen, Marko Kiprusoff, Petri Varis, Saku Koivu, Pasi Kuivalainen, Janne Laukkanen, Tero Lehterä, Jere Lehtinen, Jarmo Myllys, Mika Nieminen, Hannu Virta, Mikko Mäkelä, Janne Ojanen, Marko Palo, Ville Peltonen, Pasi Sormunen, Mika Strömberg ja Jukka Tammi – jääkiekko, miehet == Lähteet == * Finland at the 1994 Lillehammer Winter Games Olympics at Sports-Reference.com * Albertville 1994 noc.fi === Viitteet === 1994 Luokka:Valtiot talviolympialaisissa 1994
Märkää

"Märkää" on suomalaisen rap-artisti Petri Nygårdin ensimmäinen single hänen kuudennelta studioalbumiltaan Mun mielestä. Singlestä julkaistiin musiikkivideo 26. helmikuuta 2012 ja se on kuvattu Las Vegasissa, Yhdysvalloissa. Kappaleen tuotannosta vastaa MMEN. YouTubessa julkaistiin 7. toukokuuta 2012 Nygårdin jääkiekkoaiheinen kappale "Leijonalätkää". Kappaleella käytetään "Märkää" -kappaleen biittiä, ja sen kertosäekin on osittain sama. Muuten sanat on korvattu jääkiekkoaiheisilla sanoilla ja sen musiikkivideoon on liitetty pätkiä Suomen MM-peleistä. Luokka:Petri Nygårdin kappaleet Luokka:MMENin tuottamat kappaleet Luokka:Vuoden 2012 kappaleet
Välimerenpihlaja

Välimerenpihlaja (Cormus domestica, syn. Sorbus domestica) on Välimeren ympäristössä luontaisesti kasvava ruusukasveihin kuuluva puulaji. == Ulkonäkö == Laji kasvaa jopa 25 metriä korkeaksi puuksi. Ulkonäöltään se muistuttaa kotipihlajaa eli pihlajaa (Sorbus aucuparia). Välimerenpihlajan tuntomerkkejä ovat rungon tummanruskea halkeileva kaarna, siirottavien haarojen muodostama leveä latvus ja lähes riippuvat lehdet. Sen silmut ovat vihreät, tahmeat, kaljut ja pyöreäkärkiset. Erityisesti kuitenkin välimerenpihlajan hedelmät eli marjat ovat tunnusomaisia, isoja, halkaisijaltaan 2–3 cm, päärynän- tai omenanmuotoisia ja väriltään vihertävänruskeita ja punertavia. == Levinneisyys == Välimerenpihlajaa tavataan luontaisesti Välimeren ympäristössä Etelä- Euroopassa, Pohjois-Afrikassa ja Vähässä Aasiassa. Koriste- ja hedelmäpuuna sitä viljellään paljon laajemmallakin alueella. == Lähteet == * === Viitteet === Luokka:Ruusukasvit
Tear Me Down Tonight

Tear Me Down Tonight (DBRPROMO 002) on suomalaisen rockyhtye Superchristin single, joka julkaistiin Suomessa 5. lokakuuta 2005. Se oli yhtyeen ensimmäisen studioalbumin Colorgunin esittelykappale ja toinen single. "Tear Me Down Tonight", kuten yhtä kappaletta lukuun ottamatta muutkin Colorgunin kappaleet, nauhoitti Barbiewire-studiolla eli yhtyeen silloisella treenikämpällä Helsingin Kaapelitehtaalla yhtyeen laulaja-kitaristi Mikko Lohenoja. Kappaleen sävellykselle erityistä on, että se perustuu vain yhteen neljän tahdin mittaiseen kitaran ja basson yhdessä soittamaan riffiin, ja säkeistön ja kertosäkeen erottavat toisistaan ainoastaan kappaleen lauluosuudet. Tällainen asetelma on tyypillinen hip hop -musiikissa, mutta epätyypillinen rock-kappaleessa. Kappaleen sovitus on myös askeettinen, sillä rumpukomppi pysyy miltei samana eikä kappaleessa käytetä hi-hatia lukuun ottamatta lainkaan symbaaleja. Kappale on Superchristin tunnetuimpia kappaleista. Sen musiikkivideo on ainoa MTV-musiikkikanavan päiväsoittoon päässyt yhtyeen kappale. Singlestä tehtiin CD-painos vain promootiokäyttöön. == Kokoonpano == * Mikko Lohenoja – laulu, kitara, säveltäjä, sanoittaja, sovittaja * Minttu Muranen – basso, sovittaja * Lassi Jokinen – rummut, säveltäjä, sovittaja == Musiikkivideo == Kappaleen musiikkivideon on ohjannut ja leikannut yhtyeen laulaja-kitaristi Mikko Lohenoja. Video kuvattiin17. syyskuuta 2005 Helsingin Kaapelitehtaalla yhtyeen silloisella treenikämpällä jonka seinät oli vuorattu sanomalehdillä. Yhtyeestä otettiin myös Colorgun -albumin kanteen valokuvat samana päivänä heti videon kuvausten jälkeen. Rumpali Lassi Jokisen rumpusetissä ei ole hi-hatin lisäksi lainkaan symbaaleja, sillä kappaleen äänityksissä ei niitä käytetty. Musiikkivideo kuvattiin puolinopeudella ja muutettiin jälkikäsittelyssä tuplanopeudelle, jolloin soittajien liikkeet näyttävät nopeatempoisilta ja nykiviltä. Videossa on käytetty huomattavan paljon split screen -tekniikkaa. Siinä realistiselta vaikuttavan saman kuvan sisällä voidaan yhdistellä näyttelijöiden eri kuvausottoja keskenään, ja välillä sama soittaja näkyy kahteen kertaan huoneessa. Myös videon tekemisestä julkaistiin yhtyeen kotisivuilla Colorgun -albumin julkaisun 5-vuotispäivän kunniaksi 2. marraskuuta 2010 lyhyt videokooste. == Singlen kotisivu ja sarjakuva == Kappaleen ja tulevan Colorgun -albumin markkinointia varten yhtye hankki oman domain-osoitteen, jossa kappale oli kuultavana ja Kati Vihermäen tekemä sarjakuva kertosäkeen sanoituksista kahden piirroshahmon vuoropuheluna.http://www.tearmedowntonight.com Singlen kotisivu == Lähteet == == Aiheesta muualla == * Musiikkivideo YouTube-palvelussa * Singlen kotisivu * Superchristin kotisivut Luokka:Vuoden 2005 kappaleet Luokka:Superchristin kappaleet
Suomi talviolympialaisissa 1998

Suomi saavutti Naganon talviolympialaisista 1998 12 mitalia, joista kaksi oli kultaa, neljä hopeaa ja kuusi pronssia. Kisojen mitalitilastossa Suomi sijoittui 11:nneksi. Edellisen kerran Suomi sai enemmän mitaleita talviolympialaisista Sarajevosta 1984. Mika Myllylä voitti maastohiihdon olympiakultaa ensimmäisenä suomalaismiehenä 22 vuoteen. Suomalaisurheilijat voittivat maalleen olympiahistorian ensimmäiset mitalit freestylehiihdossa ja naisten jääkiekossa, jotka kumpikin olivat ensimmäistä kertaa olympialajeina.http://www.noc.fi/olympiahistoria/kisatilastot/1998_nagano/ Joukkueeseen kuului 85 urheilijaa. Heistä 55 eli noin 65% joukkueesta sai mitalin. Tämä lienee ennätys mitalilla palkittujen osuudesta Suomen joukkueessa. == Mitalistit == === Kultaa === * Mika Myllylä – maastohiihto, miesten 30 km (p) * Jani Soininen – mäkihyppy, miesten normaalimäki === Hopeaa === * Janne Lahtela – freestylehiihto, miesten kumparelasku * Samppa Lajunen – yhdistetty, miesten normaalikilpailu * Jani Soininen – mäkihyppy, miesten suurmäki * Samppa Lajunen, Hannu Manninen, Jari Mantila ja Tapio Nurmela – yhdistetty, miesten joukkuekilpailu === Pronssia === * Sami Mustonen – freestylehiihto, miesten kumparelasku * Mika Myllylä – maastohiihto, miesten 10 km (p) * Ville Räikkönen – ampumahiihto, miesten sprintti * Jari Isometsä, Harri Kirvesniemi, Mika Myllylä ja Sami Repo – maastohiihto, miesten 4×10 km viesti * Aki Berg, Tuomas Grönman, Raimo Helminen, Sami Kapanen, Saku Koivu, Jari Kurri, Janne Laukkanen, Jere Lehtinen, Juha Lind, Jyrki Lumme, Jarmo Myllys, Mika Nieminen, Janne Niinimaa, Teppo Numminen, Ville Peltonen, Kimmo Rintanen, Teemu Selänne, Ari Sulander, Jukka Tammi, Esa Tikkanen, Kimmo Timonen, Antti Törmänen ja Juha Ylönen – jääkiekko, miehet * Sari Fisk, Kirsi Hänninen, Satu Huotari, Marianne Ihalainen, Johanna Ikonen, Sari Krooks, Emma Laaksonen, Sanna Lankosaari, Katja Lehto, Marika Lehtimäki, Marja-Helena Pälvilä, Tuula Puputti, Karoliina Rantamäki, Katja Riipi, Päivi Salo, Maria Selin, Liisa-Maria Sneck, Petra Vaarakallio, Riikka Nieminen ja Tiia Reima – jääkiekko, naiset == Lähteet == * Finland at the 1998 Nagano Winter Games Olympics at Sports-Reference.com * Nagano 1998 noc.fi === Viitteet === 1998 Luokka:Valtiot talviolympialaisissa 1998
Douglas F4D Skyray

Douglas F4D Skyray on Yhdysvaltain laivaston käyttämä lentotukialusten suihkuhävittäjä. Konetyypin suunnitteli Ed Heinemann, ja sen ensilento tapahtui 1951. Kun laivasto ja ilmavoimat yhdistivät nimeämiskäytäntönsä, koneen uudeksi nimeksi tuli F-6 ; Nimi F-4 annettiin F-4 Phantom II:lle, jonka alkuperäinen nimi oli F4H. Deltasiipisessä koneessa oli yksi Pratt & Whitneyn J-57 suihkumoottori. Koneen kehittelyvaiheissa sen toisella prototyypillä rikottiin nopeuslennon maailmanennätys 3. lokakuuta 1953. Uusi ennätys oli 1 211,7 km/h. Se saavutti myös ennätyksiä nousunopeudessa vuonna 1958. Kone kykeni saavuttamaan lähes 17 000 metrin lakikorkeuden.Konetyypin aktiivipalvelus ensilinjan taistelukäytössä jäi huomattavan lyhyeksi Kylmän sodan aikakautena - vain noin kahdeksisen vuotta. Käytöstä poisto palveluksesta, tapahtui juuri ennen Vietnamin sodan kulminoitumista, vuonna 1964. Konetyypin seuraaja on F5D Skylancer, joka tosin ei tullut hävittäjänä käyttöön. == Tekniset tiedot== ==Lähteet== == Aiheesta muualla == *http://www.vectorsite.net/avskyray.html *http://www.netti.fi/~halle/planes/usa/f-6.htm F4D Skyray Luokka:Yhdysvaltalaiset hävittäjälentokoneet Luokka:1950-luvun hävittäjälentokoneet
Elämäni niin kuin sen muistan

Elämäni niin kuin sen muistan () on Georg Henrik von Wrightin vuonna 2001 ilmestynyt muistelmateos. == Lähteet == == Aiheesta muualla == * Ainola, Olli & Salomon, Boris: Elämäni niin kuin en sitä muistanut. MOT 11.11.2002. * Jarkko Tontti: Vain sisällyksetöntä leikkiä kaavoilla ja keinotekoisilla merkeillä? Niin & näin 2/2004. Luokka:Suomalaiset elämäkerrat ja muistelmat Luokka:Vuoden 2001 kirjat
Tieto ja ymmärrys

Tieto ja ymmärrys on filosofi Georg Henrik von Wrightin vuonna 1999 ilmestynyt kokoomateos. Kirja sisältää von Wrightin aiemmat teokset Tiede ja ihmisjärki (Vetenskapen och förnuftet, 1986, suom. Anto Leikola), Minervan pöllö (1992) ja Ihminen kulttuurin murroksessa (1996, suom. Risto Hannula, Jussi T. Aro ja Heikki Nyman). == Aiheesta muualla == * Raimo Siltala: Analyyttinen filosofia ja edistyksen myytit . Helsingin sanomat 23.11.1992. * Martti-Tapio Kuuskoski: Elämänkaaria. Yliopisto-lehti 4/2000. Luokka:Kirjat filosofiasta Luokka:Suomalaiset tietokirjat Luokka:Vuoden 1999 kirjat
Teedra Moses

Teedra Moses (s. 17. joulukuuta 1976 New Orleans, Louisiana) on yhdysvaltalainen laulaja-lauluntekijä. Hän on tehnyt yhteistyötä muun muassa Mary J. Bligen ja Macy Grayn kanssa. == Yksityiselämä == Moses eli Lousianan New Orleansissa. Mosesin äiti on gospel-laulaja Shirley Moses. Myöhemmin hän muutti Kaliforniaan äitinsä kanssa perheen hajottua. Moses on kahden lapsen äitihttp://www.last.fm/music/Teedra+Moses. == Albumit == * Complex Simplicity (2004) * The Lioness (2012) == Lähteet == Luokka:Yhdysvaltalaiset laulaja- lauluntekijät Luokka:Vuonna 1976 syntyneet Luokka:Elävät henkilöt
Pran

Pran, koko nimeltään Pran Krishan Sikand (12. helmikuuta 1920 Delhi – 12. heinäkuuta 2013 Mumbai) oli intialainen näyttelijä. Hän oli yksi merkittävimmistä konnaroolien esittäjistä Bollywoodissa. Pranille myönnettiin Filmfare Awards -palkinto parhaasta miessivuosasta vuosina 1967 (elokuvasta Upkar), 1969 (Aansoo Ban Gaye Phool) ja 1972 (Be-Imaan). Viimeksi mainitusta tunnustuksesta hän kuitenkin kieltäytyi, sillä musiikista palkittiin hänen mielestään väärä henkilö, kun palkinto annettiin Shankar Jaikishanille elokuvasta Be-Imaan sen sijaan, että se olisi myönnetty Ghulam Mohammedille elokuvasta Pakeezah. Vuonna 1997 Pran sai Filmfare Awards -palkinnon elinikäisistä saavutuksista. Vuonna 2001 hän sai Intian hallitukselta Padma Bhushan -palkinnon saavutuksistaan elokuva-alalla. Pran avioitui 18. huhtikuuta 1945 Shukla Ahluwalian kanssa. Liitosta syntyivät pojat Arvind ja Sunil sekä tytär Pinky. == Valikoitu filmografia == * Devdas (1955) * Zanjeer (1973) * Bobby (1973) * Amar Akbar Anthony (1977) * Don (1978) * 1942: A Love Story (1994) == Lähteet == == Aiheesta muualla == * Viralliset kotisivut * * Luokka:Intialaiset näyttelijät Luokka:Vuonna 1920 syntyneet Luokka:Vuonna 2013 kuolleet
IU (laulaja)

IU (oik. Lee Ji-eun (), s. 16. toukokuuta 1993 Soulhttp://german.visitkorea.or.kr/ger/CU/content/cms_view_1470882.jsp ) on eteläkorealainen laulaja, lauluntekijä ja näyttelijä. Hänen taiteilijanimensä IU muodustuu englannin sanoista minä (I) ja sinä (you - U). IU on julkaissut neljä studioalbumia ja kahdeksan EP:tä. Hän on saavuttanut Etelä-Koreassa listamenestystä muun muassa "Good Day"- ja "You and I" -singleillään.http://www.hancinema.net/iu-claims-no-1-spot-on-gaon-chart-once- again-with-good-day--26793.htmlhttp://www.musicasia.net/k-pop-hot-100-singer- iu-spends-fifth-week-at-no-1/ == Historia == IU otti opetusta näyttelemiseen ollessaan peruskoulussa. Hän kiinnostui laulamisesta ja harjoitteli Good Entertainmentilla ennen kuin teki sopimuksen LOEN Entertainmentille vuonna 2007. IU:n ensimmäiset julkaisut olivat Lost & Found ja IU...IM, mutta läpimurto oli "Good Day" EP:ltä Real. Hän on ollut listoilla muun muassa vuoden 2011 albumilla Last Fantasy. Etelä-Korean lisäksi hän on julkaissut musiikkia Japanissa. Vuonna 2020 hän on menestynyt Yhdysvalloissa kappaleella "Eight". Vuoden 2021 albumi Lilac on myynyt platinan verran Etelä-Koreassa Gaon Chart -listan mukaan. == Diskografia == === Studioalbumit === * * * * * === EP:t === * * * * * * * * () * * ;Japaniksi: * * * ==Filmografia== ===Televisiodraamat=== * Dream High (2011) * Welcome to the Show (2011) * Dream High 2 (2012) * Salamander Guru and The Shadows (2012) * You're the Best, Lee Soon-shin (2013) * Pretty Man (2013) * The Producers (2015) * Moon Lovers: Scarlet Heart Ryeo (2016) * My Mister (2018) * Hotel del Luna (2019) ===Elokuvat=== * Sammy's Great Escape 2 (2012) == Lähteet == * Viralliset kotisivut === Viitteet === == Aiheesta muualla == * * Luokka:Eteläkorealaiset laulajat Luokka:Vuonna 1993 syntyneet Luokka:Elävät henkilöt
Phuket (kaupunki)

Phuket () on kaupunki Phuketin saaren kaakkoisosassa. Se on Phuketin provinssin pääkaupunki Thaimaassa. Phuketin nimi tulee kaupungin pohjoispuolella sijaitsevan Bukit-kukkulan nimestä. Bukit on malaijin kieltä ja tarkoittaa kukkulaa. Vuonna 2014 kaupungissa oli 77 610 asukasta. 1800-luvulla ja 1900-luvun alussa Phuketin saaren runsaat tinamalmivarat houkuttelivat sinne ensin kiinalaisia, myöhemmin portugalilaisia, hollantilaisia ja ranskalaisia. Varsinkin kiinalaisten ja portugalilaisten rakennustyyli näkyy kaupungin vanhoissa rakennuksissa. Tiedosto:Wat Mongkhon Nimit Phuket City.jpg Tiedosto:Phuker05.jpg Tiedosto:PhuketPortugees.jpg Tiedosto:PhuketAirport02.jpg ==Lähteet== == Aiheesta muualla == * Introducing Phuket Town Lonely Planet Luokka:Thaimaan kaupungit